Մարուան Ֆելաինի

Մարուան Ֆելաինի Բակկիուի (ֆր.՝ Marouane Fellaini-Bakkioui, նոյեմբերի 22, 1987(1987-11-22), Էտերբեկ, Բրյուսել, Բելգիա), մարոկկոյական ծագմամբ բելգիացի ֆուտբոլիստ, անգլիական «Մանչեսթեր Յունայթեդ» ակումբի և Բելգիայի ազգային հավաքականի հարձակվող կիսապաշտպան, լիեժյան «Ստանդարտի» և անգլիական «Էվերթոնի» նախկին խաղացող։
Բելգիայի ֆուտբոլի երիտասարդական հավաքականի կազմում մասնակցել է 2008 թ. Ամառային օլիմպիական խաղերին։ «Ստանդարտի» կազմում 2008 թ. նվաճել է Բելգիայի Սուպերգավաթը և չեմպիոնի տիտղոսը։
2008 թ. աֆրիկյան ծագմամբ լավագույն ֆուտբոլիստն է Բելգիայի առաջնությունում, 2009 թ. լավագույն երիտասարդ խաղացողը՝ «Էվերթոնում»։
Հայտնի է իր բարձր հասակով (194 սմ) և «աֆրո» ոճի սանրվածքով։


== Կարիերա ==


=== Ակումբային կարիերա ===
Մարուան Ֆելաինին սկսել է ֆուտբոլ խաղալ 7 տարեկանից՝ «Անդերլեխտի» ակադեմիայում։ 3 տարի անց տեղափոխվել է «Մոնս» ակումբ։ Հետո հանդես է եկել «Բուսսու Դուր Բորինաժ» և «Շարլերուա» ակումբներում։ 2004 թվական թվական թվականին տեղափոխվել է լեժական «Ստանդարդ» ակումբ։ Լեժական ակումբի կազմում նորամուտը նշել է երկու տարի անց։ 2006-2008 թվականներին խաղացել է «Ստանդարդի» կազմում։ Ակումբի կազմում խաղացել է 84 խաղ և աչքի է ընկել 11 խփած գոլով։
2008 թվական թվականի ամառային տրանսֆերային պատուհանի վերջում տեղափոխվել է անգլիական «Էվերթոն», կնքելով 5-ամյա պայմանագիր։ Տրանսֆերի արժեքը կազմել է 15 միլիոն ֆունտ ստերլինգ, և նա դարձավ ամենաթանկ ֆուտբոլիստը, ով տեղափոխվել է «Էվերթոն»։ Բելգիացու նորամուտը կայացավ սեպտեմբերի 14-ին՝ «Սթոկ Սիթիի» դեմ խաղում, որտեղ հաղթեցին 3:2 հաշվով։ «Էվերթոնի» կազմում իր առաջին գոլը Ֆելաինին խփել է հոկտեմբերի 5-ին՝ «Նյուքասլի» դեմ խաում։ «Գուդիսոն Պարկում» անցկացրած իր առաջին տարում Ֆելաինին անցկացրել է 35 հանդիպում և խփել 9 գոլ՝ ճանաչվելով ակումբի լավագույն երիտասարդ ֆուտբոլիստ։
Նոր մրցաշրջանում Ֆելաինին դարձավ ակումբի առաջատարներից մեկը, սակայն փետրվարի 6-ին մերսիսայդական դերբի ժամանակ Սոտիրոս Կիրիակոսը բելգիացուն վնասվածք պատճառեց, որի պատճառով էլ բաց թողեց մրցաշրջանի մյուս խաղերը։ 2010-11 մրցաշրջանում վերադարձավ «Էվերթոնի» կազմ, սակայն այս մրցաշրջանում էլ, ինչպես նախորդում նա շուտ ավարտեց մրցաշրջանը։
2011 թվական թվականի նոյեմբերի 17-ին Ֆելաինին «Էվերթոնի» հետ նոր 5-ամյա պայմանագիր կնքեց։
2013 թվական թվականի սեպտեմբերի 3-ին, տրանսֆերային պատուհանի վերջին ժամերին Մարուանը դարձավ «Մանչեսթեր Յունայթեդի» խաղացող։ Տրանսֆերի արժեքը կազմեց 27.5 միլիոն ֆունտ։ Սեպտեմբերի 14-ին Ֆելաինին իր նորամուտը նշեց «Յունայթեդի» կազմում, փոխարինման դուրս գալով «Քրիսթալ Փելասի» դեմ խաղում։ Ի դեպ 2 ակումբի կազմում էլ իր նորամուտը նշեց սպետեմբերի 14-ին։ «Մանչեսթեր Յունայթեդի» կազմում իր առաջին գոլը խփեց 2014 թվական թվականի հոկտեմբերի 20-ին՝ «Վեսթ Բրոմվիչ Ալբիոնի» դեմ խաղում։ 2014-15 մրցաշրջանը Ֆելաինին անցկացրեց բարձր մակարդակով։ Նա ակումբին օգնեց հաղթել մի քանի վճռական խաղերում, իր հաշվին գոլեր գրանցելով «Տոտենհեմի» և «Մանչեսթեր Սիթիի» դեմ խաղերում։
Բելգիայի հավաքականի կազմում մասնակցել է 2008 թվական թվականին Պեկինում կայացած Ամառային օլիմպիական խաղեր ֆուտբոլային առաջնությանը, որտեղ նրա կաումբը զբաղեցրել է 4-րդ հորիզոնականը։
Արդեն 19 տարեկանում Մարուանը դարձավ Բելգիայի հիմնական կազմի խաղացող։ Առաջին գոլը հավաքականի կազմում խփել է 2007 թվական թվականի մարտի 24-ին՝ Պորտուգալիայի դարպասին, Բրյուսելի Բոդուենա մարզադաշտում։


== Ձեռքբերումներ ==


=== Ակումբային ===
 «Ստանդարտ (Լեժ)»Բելգիայի չեմպիոն։ 2007-08
Բելգիայի առաջնության բրոնզե մեդալակիր։ 2006-07
Բելգիայի Գավաթի եզրափակչի մասնակից։ 2006-07
Բելգիայի Սուպերգավաթի հաղթող։ 2008 «Էվերթոն»Անգլիայի գավաթի եզրափակչի մասնակից։ 2009
 «Մանչեսթեր Յունայթեդ»

Անգլիայի գավաթի հաղթող։ 2016


=== Անձնական ===
Բելգիայի առաջնության լավագույն ֆուտբոլիստ։ 2008
«Էվերթոնի» լավագույն երիտասարդ խաղացող։ 2009
Անգլիական Պրեմիեր Լիգայի ամսվա լավագույն խաղացող։ 2012 թվականի նոյեմբեր


== Խաղերի վիճակագրություն ==


=== Ակումբային կարիերա ===
2016 թվականի մայիսի 1-ի դրությամբ


=== Կարիերան հավաքականում ===

Արդյունքում։ 44 խաղ / 7 գոլ; 17 հաղթանակ, 10 ոչ ոքի, 17 պարտություն.

Արդյունքում։ 1 խաղ; 1 պարտություն.

Արդյունքում։ 7 խաղ; 4 հաղթանակ, 2 ոչ ոքի, 1 պարտություն.